KOMENTE DHE REKOMANDIME MBI RAPORTIN E MONITORIMIT TË VITIT 2016 PËR MINISTRINË E KULTURËS 
I. Vlerësim i përgjithshëm i qëllimeve dhe objektivave të politikës si dhe performanca e  produkteve kryesore
Ministria e Kulturës, në përputhje me drejtimet kryesore të politikës së përgjithshme shtetërore dhe me programin e Këshillit të Ministrave, me fondet buxhetore të miratuara për vitin 2017 ka hartuar, programuar dhe zhvilluar politikat kombëtare të kulturës, të trashëgimisë kulturore, materiale dhe shpirtërore, të rritjes së tolerancës fetare e të dialogut kulturor dhe integrimit kulturor në familjen  evropiane dhe botërore, në përputhje me programin e qeverisë së Republikës së Shqipërisë.
 Programet për të cilat kjo ministri ka administruar fondet për vitin 2016 janë: 
1. Programi “Planifikim menaxhim administrim”

2. Programi “Trashegimia Kulturore”

3. Programi “Arti dhe Kultura”
Për programin “Planifikim menaxhim administrim’, me produktet e realizuara nga perdorimi i fondeve te planifikuara për këtë program eshte realizuar qellimi dhe objektivi i politikes se tij. Keshtu jane realizuar plotesisht produktet si “Permbushje e detyrimeve financiare-ligjore” qe matet me numrin e vendimeve te miratuara, “Kontrolli i zbatimit me perpikmeri te legjislacionit te fushes” qe matet me numrin e auditimeve te kryera, si edhe produkti “Intensifikimi i bashkepunimit rajonal dhe nderkombetar”  qe matet me numrin e marreveshjeve te nenshkruara.

Për programin “Trashëgimia kulturore” është realizuar promovimi, ruajtja, konservimi, restaurimi i objekteve dhe fondeve muzeore si dhe edukimi përmes trashëgimisë dhe aktiviteteve  në funksion të saj. Keto objektiva jane realizuar nepermjet realizimit te produkteve performanca e te cilave eshte realizuar si me poshte:

· Produkti “Muze dhe parqe arkeologjike me infrastrukturë të përmirësuar për të ofruar shërbim cilësor ndaj vizitorëve.” Gjatë vitit 2016 ky produkt eshte realizuar në numrin e planifikuar, për 10 institucione.Kështu janë realizuar:
· Aktivitete te organizuara ne Muzeun Kombetar Marubi ne kuader te promovimit te vlerave unike që prezanton ky institucion, 
· Perfundimi i hartimit te projektit per ngritjen e Muzeut te pergjimeve “Shtepia me gjethe”,
· Aktivitete te organizuara ne Muzeun Historik Kombëtar si konferenca, ekspozita, takime përkujtimore, ku një ndër aktivitetet e rendesishme ka qenë konferenca dhe ekspozita ‘Qytete të lashta dhe peisazhe të Shqipërisë, një shekull hulumtimesh arkeologjike italo-shqiptare”. Ekspozita ikonografike dhe ornamentike: ‘Thesare të shpëtuara”, në kuadër të 29 Shtatorit, ‘Ditës Kombëtare të trashëgimisë Kulturore”
· Perfundimi i ndertimit dhe muzealizimi i Muzeut Kombetar të Artit Mesjetar Korçë dhe hapja e tij më 3 Tetor 2016.
· Rrealizimi i aktiviteteve me karakter promovues, edukues në Qendren Kombëtare të Muzeumeve Berat, në muzetë kombëtare “Gjergj Kastrioti Skenderbeu” dhe Entografik, Kruje, Muzeu Pavarësia Vlorë, 
· Aktivitete te realizuara si edhe mirembajtja e parqeve arkeologjike,
· Produkti “Monumente kulturore të restauruara nga aparati i MK”, e monumente të restauruara dhe mirëmbajtja në të gjithë vendin. Realizimi i këtij produkti ka përmbushur objektivin e Min Kulturës “Të ruajë, mbrojë dhe promovojë trashëgiminë kulturore”. Gjatë vitit 2016 janë përfunduar: Nderhyrjet restauruese dhe rikonstruksionet e realizuara në banesen ku  u ngrit flamuri në Korçë, Restaurim Kisha e Shen Thanasit, Karavasta Lushnjë, rikonstruksion në objektin Ish–Kinostudio Shqipëria e re, si edhe mirembajtja e te gjitha monumenteve të kulturës në të gjitha rrethet.

·  Produkti “Aktivitete të trashëgimisë materiale, jomateriale dhe të diversitetit kulturor të organizuara në rang vendi”, është realizuar në masën e planifikuar, pra janë realizuar rreth 75 aktivitete në subjekte dhe në institucionet e varësisë.
· Produkti “Elemente të trashëgimisë materiale e jomateriale të inventarizuara në mënyrë dixhitale”, është realizuar në sasinë e planifikuar. Kështu Qendra Kombëtare e Inventarizimit të pasurive kulturore, në kuadër të realizimit të objektivit lidhur me inventarizimin dhe katalogimin e pasurive kulturore ka kryer; inventarizimin dhe katalogimin e pasurive kulturore, duke rregjistruar 34 244 objekte në Fondin Kombëtar të Pasurive Kulturore.
· Produkti “Krijimi i qendrave të informimit publik për rregjistrimin on-line të pasurive Kulturore”. Realizimi i këtij produkti është në funksion të arritjes së objektivit që është Krijimi i një Sistemi informatik Kombëtar të Administrimit të Trashëgimisë Kulturore i cili do të mundësojë lidhjen në kohë reale me institucionet në sistemin e trashëgimisë kulturore dhe të turizmit, shërbimin doganor të RSH për monitorimin e lëvizjeve të objekteve të trashëgimisë kulturore. 
Për programin “Arti dhe Kultura” janë realizuar projektet artistike kulturore të cilët kanë siguruar gjithëpërfshirje në jetën sociale kulturore, në veçanti ato projekte të cilat kanë në fokus krijimtarinë artistike, edukimin dhe zhvillimin e audiencave si dhe integrimin gjinor. Ky objektiv është realizuar nëpërmjet realizimit te produkteve, performanca e te cilave eshte realizuar si me poshte:

· Produkti “Veprimtari të realizuara në institucionet e Art Kulturës”, është realizuar pjesërisht jo në masën e parashikuar. Kështu nga 470 veprimtari të planifikuara janë realizuar 462.Projektet artistike me program aktivitetesh jashtë territorit të Shqipërisë kanë treguar rritje të nivelit artistik dhe nivelit të përfaqësimit përmes promovimit të produktit artistik shqiptar dhe nxitjes së konkurrencës mes protagonistëve në fushën e art kulturës.Krijimtaria artistike në çdo disiplinë të artit ka vijuar të shfaqë interes për skenat ndërkombëtare dhe ndjehet një rritje interesi për bashkëpunime kulturore, fakt që garanton qëndrueshmëri të produktit në periudha afatgjata.  
· Produkti “Veprimtari të realizuara me fondet e programit Art-Kulturë”.Të gjitha projektet artistike të planifikuara 95 (nr. Projektesh) janë realizuar plotësisht.Nëpërmjet realizimit të këtij produkti është realizuar zhvillim i audiencave dhe edukim përmes kulturës, përmes programeve dhe atelieve të edukimit në institucionet e artit.Kështu është realizuar:
· Rritja ndjeshëm e numrit të programeve artistike, projekteve kulturore për fëmijë, si dhe pjesëmarrja e shkollave për të marrë pjesë në aktivitetet artistike kulturore në institucionet e Artit dhe kulturës.

· Në institucionet e artit, janë finalizuar dhe shpallur publikisht kalendarët e posaçëm të edukimit përmes kulturës.

· Jane ndertuar strukturat e edukimit kulturor prane institucioneve te varesise.
· Nenshkrimi i Protokollit dhe kalendare te perbashket kulturor Shqiperi-Kosove; mbi 20 projekte te bashkerenduara midis institucioneve dhe subjekteve te artit dhe kultures, se dy vendeve.

· Produkti “Perfaqesimi ne programe dhe evenimente nderkombetare”. Me realizimin e ketij produkti eshte arritur rritja e bashkepunimeve dhe perfaqesimeve te artit dhe artisteve shqiptar ne evenimente dhe skena nderkombetare.Ky produkt eshte realizuar sipas planifikimit, pjesemarrje ne 15 aktivitete, ku me kryesoret permendim:
· Perfaqesimi i Kultures Shqiptare me Festivalin “Balkan trafik”, Belgjike.

· Perfaqesimi i Filmit dhe Kineasteve Shqiptar ne Festivalin Nderkombetare Filmit, Berlinale, Gjermani.
· Pjesemarrja e Ansamblit Popullor ne koncertin e organizuar nga Keshillit Kombetar i Kuvajtit.

·  Zhvillimi i Ansamblese Euroimage, ne Tirane

·  Perfaqesimi i Shqiperise ne edicionin e 10 Jubilar te Festivalit Nderkombetar Kulturor “Ballkan trafik”, ne Bruksel.     
II. “Karakteristika kryesore të performancës së shpenzimeve”
Në fund të vitit 2016, situata në lidhje me realizimin e shpenzimeve të buxhetit, krahasuar me planin e vitit 2016, sipas raportit të monitorimit të paraqitur nga ana e ministrisë, paraqitet si më poshtë:

	                   Emërtimi
	% e realizimit të shpenzimeve                                  
kundrejt  planit 2016    

	1. Programi “Planifikim menaxhim administrim”
	95.62

	2. Programi “Trashegimia Kulturore
	95.48

	3. Programi “Arti dhe Kultura”
	99.11

	
	

	                                Totali
	         97.57         


Pra sic shikohet nga të dhënat e tabelës së mësipërme plani i shpenzimeve të buxhetit në total për këtë ministri për vitin 2016 është realizuar në rreth 97.57 % të planit vjetor. Duke  e  parë  këtë realizim sipas programeve, vërejmë  që përqindja e realizimit të shpenzimeve varion në nivele të ndryshme duke filluar nga rreth 95.62% të planit vjetor në programin “Planifikim menaxhim administrim”,  ne 95.48 % te planit vjetor ne programin “Trashëgimia kulturore” dhe ne 99.11% ne programin “Arti dhe Kultura”.
Sipas zërave përberës të shpenzimeve, sipas raportit të monitorimit të paraqitur nga ana e ministrise situata në fund të vitit  2016 paraqitet e tille:

	                                                                           Shpenzime korente      Shpenzime kapitale
  

	1.Programi “Planifikim menaxhim administrim”            98.75                   58.09

	2.Programi “Trashegimia Kulturore                              98.31                    90.14 

	3.Programi “Arti dhe Kultura”                                      99.27                    98.65

	                         Totali                                                98.92                  94.06        


Pra sic shikohet nga tabela e mësiperme, shpenzimet korente në total për ministrinë, janë realizuar në rreth 98.92 % të planit vjetor, ndërsa vërejmë një realizim në nivelin prej 99.27% në programin “Arti dhe Kultura”, 98.31% në programin “Trashegimia Kulturore”, dhe 93.75% në programin “Planifikim menaxhim administrim”.

Shpenzimet per investime per vitin 2016 ne total kane një realizim prej 94.06%, ndersa sipas programeve; 58.09 ne programin “Planifikim menaxhim administrim”, 90.14% ne programin “Trashegimia kulturore”, 98.65” ne programin “Arti dhe kultura”.

Realizimi në këtë masë i shpenzimeve për investime ka ardhur si rezultat i mosrealizimit në shumën e planifikuar të fondeve për “Blerje pajisje” në programin “Planifikim menaxhim administrim”. 

Struktura e shpenzimeve për cdo program sipas ligjit të buxhetit 2016, planit të buxhetit me ndryshime, si dhe realizimit te vitit 2016 paraqitet si më poshtë:

	                                                                                    Buxheti 2016                Fakti 
                                                                                       Ligji       Pl me ndryshime         Viti 2016 

	1.Programi “Planifikim menaxhim administrim”      6.93                  7.14                     7.06

	2.Programi “Trashegimia Kulturore                         31.18               35.13                   34.67 

	3.Programi “Arti dhe Kultura”                                  61.89               57.73                  58.28  

	

	                        Totali i ministrise                       100%            100%                100%


Vërejmë që në strukturën e programeve gjatë vitit 2016 ka pasur ndryshime në krahasim me planin e miratuar me Ligjin fillestar te Buxhetit. Kjo per aresye  te ndryshimeve të planit me Aktet Normative dhe akordimet nga fondi i vecante si edhe me VKM. 

Duke parë strukturën e realizimit të shpenzimeve në fakt për vitin 2016,  vërejmë që pjesën më të madhe të shpenzimeve faktike të kësaj ministrie e zënë shpenzimet e realizuara në programin “Arti dhe Kultura” me rreth 58.28% të totalit të shpenzimeve, si edhe në programin “trashëgimia kulturore”” me rreth 34.67%.
III. Informacion mbi volumin dhe madhësinë e ndryshimit të buxhetit.

Për të gjitha programet e kësaj ministrie situata në lidhje me ndryshimet në planifikim gjatë vitit 2015, përfshirë këtu buxhetin fillestar, dhe buxhetin me ndryshimet e ndodhura gjatë vitit, paraqitet në tabelën e mëposhtme:

                                                              Ne mije  leke

	Programet
	Buxheti fillestar 2016
	Buxheti me ndryshime
	Diferenca

	
	(1)
	(2)
	(3=2-1)

	Planifikim menaxhim administrim
	131 966
	129 786
	     -2 180

	Trashegimia kulturore
	593 759
	638 612
	44 853

	Arti dhe kultura
	1 178 584
	1 049 292
	 -129 292

	                        TOTALI I MINISTRISE
	1 904 309
	   1 817 690
	  -86 619


Pra sic shikohet nga tabela ne krahasim me ligjin fillestar plani ka ndryshuar për të gjitha programet.

· Ndryshimet përfaqësojnë ndryshimet e planit te buxhetit ne zbatim te Akteve Normative te miratuara ne vitin 2016, fondet e akorduara si fonde shtese nga Fondi i vecante si edhe me Vendim të Këshillit të Ministrave.
IV.  Krahasimi i të dhënave faktike, të raportit të Ministrisë me të dhënat e thesarit, per të njejtën periudhë raportuese.

                                                                                                       Ne 000  leke

	Programet
	Shpenzime korente
	Shpenzime kapitale
	Totali i shpenzimeve

	
	Ministria
	Thesari
	Dif.

Th-m
	Ministria
	Thesari
	Dif. Th-M
	Ministria
	Thesari
	Dif.TH-M

	Planif.menaxh.administr.
	118 286
	118 286
	-0
	  5 809
	5 809
	-
	124 095
	124 095
	-

	Trashegimia kulturore
	409 990
	409 990
	-
	199 734
	155 521
	-44 214
	609 724
	565 511
	-44 214

	Arti dhe kultura
	761 119
	761 119
	-
	263 948
	276 597
	12 649
	1 025 067
	1 037716
	12 649

	Totali i Ministrise 
	1 289 395
	1 289 395
	-
	469 491
	437 927
	-31565
	1 758 886
	1 727 322
	-31565


Pra sic shikohet nga tabela ka mospërputhje të të dhënave faktike të raportuara nga ministria me të dhënat faktike të siguruara nga sistemi informatik financiar i qeverise për shpenzimet kapitale vetem per ato me financim te huaj. 
· Në programin “Trashëgimia kulturore” nga ana e ministrise financimi i huaj është raportuar për 59 699 mije leke, ndërsa në SIFQ është shuma prej 15 485 mijë lekësh.
· Në programin “Arti e Kultura”, nga ana e ministrisë nuk është raportuar financim i huaj, ndërsa në SIFQ figuron shuma prej 12 649 mijë lekë. 

Nga të dhënat e sistemit Informatik Financiar të Qeverisë konstatojmë se gjatë vitit 2016 për këtë ministri janë realizuar të ardhura jashtë limit për  54 499 030 lekë. 

V. Komente dhe rekomandime 
· Vlerësojmë respektimin nga ana juaj të afatit të paraqitjes së këtij raporti, të përcaktuar në udhëzimin nr. 22, datë 17.11.2016.

· Vëmë në dukje se paraqitja e informacionit si edhe të dhënat e raportuara në raportin e monitorimit nuk janë sipas formateve të përcaktuara në paragrafin 49, të Udhëzimit nr. 22, datë 17.11.2016.

· Lidhur me përmirësimin e cilësisë së përmbajtjes së raportit të monitorimit rekomandojmë:

· Për të siguruar paraqitjen sa më mirë të lidhjes midis realizimit të objektivave të politikës së programit me realizimin e treguesve të performancës/produkteve, të dhënat mbi realizimin e tyre duhet të paraqiten sipas aneksit nr.4 “Raporti i realizimit të objektivave të politikës së programit”, të përcaktuar në udhëzimin e mësipërm. I rëndësishëm është edhe plotësimi i komenteve për secilin tregues për të evidentuar arritjet si edhe problematikat. 

· Analiza e treguesve të performancës/produkteve duhet të bëhet duke plotësuar dhe paraqitur të dhënat sipas aneksit nr. 3 “Raporti përmbledhës i realizimit të treguesve të performancës/produkteve të programit”.Nga krahasimi i huhatjeve të kostos për njësi mund të evidentohen problematika të cilat duhet të paraqiten në kolonën “komente”.

· Për shpenzimet buxhetore paraqitja e tyre duhet të bëhet sipas anekseve nr.1 “Raporti i shpenzimeve sipas Programeve”, aneksi 2 “Raporti i shpenzimeve të Programit sipas Artikujve buxhetorë”. Këto të dhëna duhet të shoqërohen me një analizë të lidhur me të gjithë faktorët që kanë ndikuar në nivelin e realizimit të tyre. 

· Lidhur me problematikat e konstatuara si në realizimin e treguesve të performancës/produkteve ashtu dhe në ato të shpenzimeve buxhetore, mendojmë se krahas evidentimit të tyre duhet të paraqiten edhe masat që janë ndërmarrë apo që parashikohet të merren për zgjidhjen e tyre dhe përmirësimin e situatës.

· Për ndryshimet që ka pësuar plani i buxhetit të vitit 2016 duhet të jepen aktet përkatëse që kanë bërë këtë ndryshim, të jepen shpjegime nëse kanë ndikuar ato në treguesit e performancës/produkteve apo edhe në realizimin e objektivave të politikës së programit.

· Lidhur me të dhënat faktike të paraqitura në raport, konstatojmë ndryshime me të dhënat faktike të siguruara në Sistemin Informatik Financiar të Qeverisë, për shpenzimet për investime me burim financimin e huaj (në programin “Trashëgimia Kulturore’ dhe “Arti e Kultura”).

· Pjesë e raportit të monitorimit duhet të jenë edhe shpenzimet e realizuara nga të ardhurat jashtë limitit si edhe treguesit e performancës/produktet e realizuara nga përdorimi i tyre.

·  Një ndër problematikat që duhet të trajtohet nga ana juaj në raportet e monitorimit është edhe evidentimi dhe trajtimi i detyrimeve të prapambetura si ato të trashëguara ashtu edhe ato të krijuara rishtazi. Trajtimi i tyre i cili duhet të konsiderohet si prioritar duhet të konsistojë në paraqitjen e argumentave lidhur me krijimin e tyre  si edhe masat që parashikohet të merren për likujdimin e tyre. 

VI.  Publikimi 

Raporti i Monitorimit për vitin 2016, është publikuar në faqen zyrtare të Ministrisë së Kulturës në linkun http://www.kultura.gov.al/al/dokumente/raporte/raporte-monitorimi-nga-ministria-e-kultures&page=1.
